Boðaðri dagskrá fundarins var breytt þannig að liður nr. 1 skv. fundarboði var tekinn fyrir sem liður nr. 3 . Árni Ólafsson sat fundinn undir liðum 1 og 2 á fundinum . 1. 1202016 - Deiliskipulag byggðar norðan Valsár Lögð fram drög að verkefnislýsingu fyrir deiliskipulag íbúðarbyggðar norðan Valsár . Rætt var um tímasetningu og skipulag íbúafundar um deiliskipulagið og skipulagsráðgjafi kynnir skissur af skipulaginu byggðar á umræðum á síðustu fundum . Farið var yfir helstu áherslur skipulagsnefndar við vinnslu deiliskipulags fyrir lýsingu á skipulagsverkefninu . Lýsing frágengin og samþykkt af skipulagsnefnd . Stefnt að því að halda íbúafund um verkefnið í október eða nóvember . Áætlað að auglýsa nýtt deiliskipulag vorið 2013 . Árni skipulagsráðgjafi fór yfir skissur og var honum falið að vinna áfram með tillögur sem komu fram á fundinum . 2. 1209003 - Breyting á Aðalskipulagi Svalbarðsstrandarhrepps 2008 - 2020 vegna Kotabyggðar Í ljósi niðurstöðu lögmannsstofunnar Landslaga um stöðu deiliskipulags Kotabyggðar eftir gildistöku Aðalskipulags Svalbarðsstrandarhrepps , þykir sýnt að gera þurfi breytingar á aðalskipulaginu til að skýra línur um stöðu frístundabyggðarinnar sem þar stendur . Skipulagsráðgjafi fór yfir þær leiðir sem færar eru að því marki , þ.e. breytingu á texta sem farið yrði með sem óverulega breytingu á aðalskipulagi eða breytingu á landnotkun frístundabyggðar og breytingu á uppdrætti til samræmis , sem farið yrði með sem almenna breytingu á aðalskipulagi . Ákveðið var að gera breytingar á texta aðalskipulags sem farið yrði með sem óverulega breytinu á aðalskipulagi . Farið var yfir drög að breytingu á textanum og vinnu með hann verður haldið áfram til staðfestingar á næsta fundi . 3. 1209002 - Niðurfelling vega á Svalbarðseyri af vegaskráBorist hefur tilkynning frá Vegagerðinni um fyrirhugaða niðurfellingu vega á Svalbarðseyri af vegaskrá . Gefinn er frestur til 1. desember til að skila athugasemdum . Skipulagsnefnd mótmælir harðlega ákvörðun Vegagerðarinnar um skerðingu á þjónustu . Að áliti Skipulagsmálanefndar Sambands íslenskra sveitarfélaga , sem fram kemur í bókun fundargerðar 10. fundar hennar , eru sveitarfélög í fullum rétta að hafna erindum frá Vegagerðinni um breytingar um ábyrgð á veghaldi . Í ljósi þess að lögin tóku gildi í janúar 2008 sér skipulagsnefnd ekki tilefni til breytinga nú þar sem stjórnvöld hafa enn ekki ákvarðað sveitarfélögum tekjustofn til að mæta slíkum breytingum á veghaldi . 4. 1209005 - Minnisblað Sambands íslenskra sveitarfélaga um gerð LandsskipulagsstefnuLagt fram til kynningar minnisblað Guðjóns Bragasonar um gerð landsskipulagsstefnu sem tekið var fyrir á 10. fundi Skipulagsmálanefndar Sambands íslenskra sveitarfélaga þann 17. ágúst 2012 . Skipulagsnefnd er ósátt við hversu mikið er þrengt að skipulagsvaldi sveitarfélaganna í drögum að landsskipulagsstefnu og það hversu sértæk hún virðist stefna í að verða . Skipulagsnefnd tekur heilshugar undir bókun Skipulagsmálanefndar Sambands íslenskra sveitarfélaga frá 10. fundi hennar þar sem fram kemur að Landsskipulagsstefnan eigi fyrst og fremst að fela í sér heildarsýn og almenn leiðarljós til að auka gæði skipulagsáætlana sveitarfélaga , en ekki boð og bönn . 5. 1209006 - Aðgerðir til að lækka umferðarhraða á VaðlaheiðarvegiBorist hefur ábending um hraða umferð á Vaðlaheiðarvegi næst Veigastaðavegi . Talað hefur verið við Vegagerðina um aðgerðir til að lækka umferðarhraða og nefna þeir tvær leiðir í þessu efni , annars vegar þéttbýlishlið og hins vegar hraðahindrun úr stáli . Skipulagsnefnd óskar eftir að 50 km/klst hámarkshraði verði á stærra svæði í kringum byggðina við Veigastaðaveig og Vaðlaheiðarveg og settar verði hraðahindranir úr stáli norðan við Værðarhvamm , sunnan gatnamóta Veigastaðavegar og Vaðlaheiðarvegar og fyrir neðan afleggjarann inn í Vaðlabyggð . Þéttbýlishlið eru dýr og ekki möguleiki á slíku í nánustu framtíð . Fleira ekki gert . Fundi slitið kl. 20:00 .